Vindtårnet
Vindtårnet øverst
**Vindenes tårn** eller **Andronikos Kyrrhestes Horologion** er et åttekantet klokketårn, bygget i marmor fra Pentelikonfjellet i Athens Agoradistrikt. Det skulle fungere som et ur. Bygget var en kombinasjon av et solur og en vindfløy. Det er antatt bygget av den greske astronomen Andronikos fra Kyrrhos om lag år 50 før vår tidsregning, men ifølge andre kilder kan det ha blitt bygget i det 2. århundre f.Kr. før resten av det romerske agora ble bygget. Sommeren 2014 begynte Athens antikvariske myndigheter vasking og konservering av bygget, noe som pågikk frem til sent 2016.

Området og bygget
-----------------

Det tolv meter høye bygget har en diameter på om lag åtte meter og hadde i oldtiden en vindfløy på toppen, formet som vindens gud, Triton, som indikerte vindretningen. Under en frise som viste de åtte vinders guder; Boreas (**N**), Kaikias (**NØ**), Euros (**Ø**), Apeliotes (**SØ**), Notos (**S**), Lips (**SV**), Zefyros (**V**), og Skiron (**NV**) — det er åtte Solur. Inne i bygget var det et vannur (eller clepsydra), drevet av vann fra Akropolis. Nyere forskning har vist at hensikten med det relavit høye tårnet var at soluret og værhanen skulle være synlig over hele Agora-distritet. Et tydelig og effektivt eksempel på et tidlig klokketårn. Etter utsagn fra Vitruvius og Varro var det Andronikos fra Kyrrhos som tegnet bygget..

I den tidlig kristendoms historie ble bygningen brukt som klokketårn for den bysantinske kirke. I det Det ottomanske rikets tid ble den brukt til retreat og avkobling for medlemmer av Mawlawiya-sekten. På den tiden var tårnet halvveis begravet av sand, opp til halvparten av sin høyde, og spor etter dette kan sees innvendig hvor tyrkiske inskripsjoner kan sees på veggene. Den ble fullstendig utgravet på 1800-tallet av arkeologer fra Athen.

Andre klokketårn
----------------

Flere bygninger er basert på Vindtårnets design, blant annet: 

* Tårn fra 1700-tallet ved Radcliffeobservatoriet i Oxford, England,
* Daniel S. Schanck-observatoriet (1865) et tidlig astronomisk observatoriun ved Rutgers University i New Brunswick (New Jersey).
* Mausoleet for grunnleggeren av det greske nasjonlbibliotek, Panayis Vagliano på West Norwood Cemetery i London.
* Torre del Marzocco, et tårn fra 1400-tallet i Livorno.
* Tilsvarende tårn, (kopi) i Sevastopol, bygget i 1849.
* Vindens Tempel som står på Mount Stewart nær Newtownards i Nord-Irland.
* The Carnaby Temple nær Carnaby i East Riding of Yorkshire, bygget i 1770.
* The Maitland Robinson building i Downing College Cambridge, tegnet av Quinlan Terry i 1992.
* The «Storm Tower» i Bude, Cornwall (1835), tegnet og bygget av George Wightwick

Galleri
-------

* Tårnet med søylene rundtTårnet med søylene rundt
* Vindtåtnet med  frisen som viser vindgudene Boreas (N) til venstre og Skiron (V) til høyreVindtåtnet med frisen som viser vindgudene Boreas (N) til venstre og Skiron (V) til høyre
* Rekonstruksjon fra 700-tallet, fra boken The Antiquities of AthensRekonstruksjon fra 700-tallet, fra boken *The Antiquities of Athens*
* Vaglianos grav på West Norwood Cemetery, London, inspirert av tårnetVaglianos grav på West Norwood Cemetery, London, inspirert av tårnet
* Rekonstruksjon i SevastopolRekonstruksjon i Sevastopol

Referanser
----------

1. 1 2 3 4 5  Joseph V. Noble and Dereck de Solla Price: The water Clock in the Tower of the Winds, *American Journal of Archaeology* **72**, 1968, pp. 345-355
2. ↑  Theodossiou, E. Manimanis, V. N. & Mantarakis, P. (2006). The Tower Of The Winds In Athens The water clock and its eight vertical sundials. *Compendium*, **13**(4), 4.
3. 1 2  Cartwright, M. (2017, March 31). Tower of the Winds. *Ancient History Encyclopedia*. Retrieved from
4. ↑  Rutgers, The State University of New Jersey - Rutgers University Libraries - University Archives.
5. ↑  «Arkivert kopi». Arkivert fra originalen 6. juli 2010. Besøkt 25. juni 2015.  National Trusts nettside om Vindens Tempel.

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |